9. NAPIREND
E L Ő T E R J E S Z T É S
Mindszentkálla Község Önkormányzata Képviselő-testületének 
2026. szeptember 23-i nyilvános ülésére.

Tárgy:  Óvodába utaztatás feladat ellátása 
Előterjesztő:   Csombó Zoltán, polgármester 
Előkészítette:  Nagy Éva, ügyintéző
                                                                                                Jogszabállyal nem ellentétes.
       előterjesztő                                                                  dr. Szabó Tímea címzetes főjegyző

Tisztelt Képviselő-testület!

Az idei nevelési évtől a Köveskáli Közös Fenntartású Napközi-otthonos Óvodába a reggeli  intézménybe történő utaztatást, a gyermekek kísérését az óvodai dajkák már nem vállalják, ezért szeptembertől kezdődően a mindszentkállai és a szentbékkállai gyerekeket a két település falugondnoki szolgálata szállítja az alábbiak szerint: 
A falugondnoki buszok heti váltásban szállítják a gyerekeket. A falugondnok mellé kísérő biztosítása is szükséges, aki a gyermekek utazását felügyeli, illetve segíti a falugondnokot a gyermekek gépjárműbe történő be és kiszállításakor, az intézménybe történő bekísérésekor. 
A gyermekek kísérését egy mindszentkállai lakóhellyel rendelkező szülő vállalta. A szülővel a feladat ellátására megállapodást szükséges kötni, melyben meghatározásra kerül az ellátandó feladat, valamint a feladat ellátásáért fizetendő díjazás is. A szülőnek fizetendő díjazás mértéke jelenleg egyeztetés alatt van. Amennyiben a szülő a kíséret biztosításáért díjazást kér, javasolt annak a két település közötti 50%-50% százalékos megosztása, oly módon, hogy mindkét Önkormányzat megbízási szerződést köt a szülővel és a fizetendő díjat havonta megfizeti a szülő részére. 
Amennyiben a szülő nem kért díjazást a szállításért, abban az esetben is szükséges a szülővel megállapodást kötni, amit javasolt az egyes önkormányzatoknak külön-külön megtenni. 

Határozati javaslat: 

MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK
  ... /2026. (.........) HATÁROZATA

Óvodába utaztatás feladat ellátásáról

Mindszentkálla Község Önkormányzat Képviselő-testülete a 2026/2027-es nevelési évtől a Köveskáli Közös Fenntartású Napközi-otthonos Óvodába a településről bejáró óvodás korú gyermekek reggeli utaztatását falugondnoki busszal biztosítja közösen Szentbékkálla Község Önkormányzatával oly módon, hogy a két település falugondnoki szolgálata heti váltásban látja el a feladatot. 
A Képviselő-testület a feladat ellátásához – szintén Szentbékkálla Község Önkormányzatával közösen – kísérőt biztosít. A kísérő díjazását a két önkormányzat 50 % -50 % arányban osztja meg. 
A Képviselő-testület a feladat ellátására Szentbékkálla Község Önkormányzatával feladat ellátási megállapodást; a kísérő személlyel megbízási szerződést köt. 
Felhatalmazza a polgármestert a szükséges megállapodások aláírására. 

Felelős: Csombó Zoltán, polgármester
Határidő: 2026. szeptember 30.
